Document ID: 32006R1549

32006R1549
L 301/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1549/2006 НА КОМИСИЯТА
от 17 октомври 2006 година
за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическата номенклатура и Общата митническа тарифа (1) и по-специално членове 9 и 12 от него,
като има предвид, че:
(1)
Регламент (ЕИО) № 2658/87 установява стокова номенклатура, наричана по-долу „Комбинирана номенклатура“, за да отговори едновременно на изискванията на Общата митническа тарифа, статистиката на външната търговия на Общността и други политики на Общността относно вноса и износа на стоки.
(2)
С оглед опростяване на законодателството, се предвижда актуализиране на Комбинираната номенклатура и адаптиране на нейната структура.
(3)
Като се имат предвид промените в резултат развитието в областта на търговската и статистическа политика или промените, произтичащи от международните договорености, от технологичното или търговско развитие и от необходимостта от уеднаквяване и уточняване на текстове, както и измененията на Номенклатурата на Хармонизираната система, вследствие Препоръката от 26 юни 2004 г. на Съвета за митническо сътрудничество и последващите изменения, е целесъобразно изменение на Комбинираната номенклатура.
(4)
Съобразно разпоредбите на член 12 от Регламент (ЕИО) № 2658/87, приложение I на посочения регламент, трябва да бъде заменен считано от 1 януари 2007 г. с пълна версия на Комбинираната номенклатура с автономните и конвенционални ставки на митата в резултат на мерките, одобрени от Съвета или от Комисията.
(5)
Мерките, предвидени в настоящия Регламент са в съответствие със становището на Комитета по митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕИО) № 2658/87 се заменя с текста, съдържащ се в приложението към настоящия регламент.
Член 2
Настоящият регламент влиза в сила на 1 януари 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 октомври 2006 година.

Labels: 3